Samantha Leonard se tweede musiekvideo is hier - Afrikaanse Musiek Nuus
13 Februarie 2019 13 Februarie 2019 Digitaal
"Ek vertolk die diep lirieke van Jou Hart Sal Heel Raak in 'n asemrowende trousaal, asook buite tussen die bergreeks by 'n klavier, terwyl water oral op en om my afstroom. Die mooi natuur met die berge in die agtergrond was vir my die perfekte plek om die boodskap oor te dra dat ons altyd die mooi in die lewe moet probeer onthou, al dra ons soveel seer saam ons elke dag," verduidelik Samantha.
"Dit was nogal 'n uitdaging op die dag. Ons het net 'n uur gehad om die klavier gedeelte buite te skiet met die sonsondergang en ons kon net 30 sekondes op 'n slag skiet voor die kragopwekker ingegee het. Ons moes ses minute tussen elke skoot wag vir die kragopwekker om weer aan te skakel. Asof dit nie uitdagend genoeg was nie, moes ons nog kompeteer met beurtkrag ook! Maar dit was als die moeite werd," vertel Samantha verder.